Oficiālais Vēstnesis L 119 , 30/05/1995 Lpp. 0009 - 0010



Komisijas Regula (EK) Nr. 1201/95 (1995. gada 29. maijs), ar ko groza VI pielikumu Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Regulu (EK) Nr. 2381/94 [2], un jo īpaši tās 13. pantu, ņemot vērā Komisijas 1993. gada 25. janvāra Regulu (EEK) Nr. 207/93, ar kuru nosaka VI pielikuma saturu Regulai (EEK) Nr. 2092/91 par lauksaimniecības produktu bioloģisku ražošanu un norādījumiem, kas turklāt attiecas uz lauksaimniecības produktiem un pārtiku, un izklāsta sīki izstrādātus noteikumus tās 5. panta 4. punkta noteikumu īstenošanā [3], un jo īpaši tās 3. pantu, tā kā dažas dalībvalstis ir paziņojušas citām dalībvalstīm un Komisijai, ka ir piešķirtas atļaujas dažu Regulas (EEK) Nr. 2092/91 VI pielikuma C sadaļā neiekļautu lauksaimnieciskas izcelsmes sastāvdaļu izmantošanai; tā kā ir izrādījies, ka Kopienā nenotiek pietiekami plaša ražošana saistībā ar šiem paziņotajiem produktiem; tā kā tādēļ šie produkti būtu jāiekļauj VI pielikuma C sadaļā; tā kā ir izrādījies, ka Kopienā notiek nopietna ražošana saistībā ar cigoriņu bioloģisko audzēšanu, etiķi no dažādiem raudzētiem dzērieniem, kā arī lielu skaitu garšvielu un garšaugu; tā kā tādēļ cigoriņi, etiķis, garšvielas un garšaugi būtu jāsvītro no VI pielikuma C sadaļas; tā kā pēc iespējas ātrāk tiks sastādīts pozitīvs tādu galveno garšaugu un garšvielu saraksts, kuras Eiropas Kopienā nav pieejamas pietiekamos daudzumos no bioloģiskās ražošanas; tā kā līdz šā saraksta pieņemšanai var piemērot Regulas (EEK) Nr. 207/93 3. panta procedūru saskaņā ar minētajā pantā paredzētajiem nosacījumiem; tā kā šajā regulā paredzētie pasākumi saskan ar viedokli, ko izteikusi komiteja, kas minēta Regulas (EEK) Nr. 2092/91 14. pantā, IR PIEŅĒMUSI ŠO REGULU. 1. pants Regulas (EEK) Nr. 2092/91 VI pielikumu groza, kā noteikts šīs regulas pielikumā. 2. pants Šī regula stājas spēkā septiņas dienas pēc tās publicēšanas Eiropas Kopienu Oficiālajā Vēstnesī. Produktus, kas ir minēti šīs regulas pielikuma pirmajā un ceturtajā ievilkumā, drīkst turpināt izmantot saskaņā ar iepriekš piemērotajiem nosacījumiem trīs mēnešus pēc regulas spēkā stāšanās datuma. Produktus, kas ir minēti šīs regulas pielikuma trešajā ievilkumā, drīkst turpināt izmantot saskaņā ar iepriekš piemērotajiem nosacījumiem septiņus mēnešus pēc regulas spēkā stāšanās datuma. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 29. maijā Komisijas vārdā — Komisijas loceklis Franz Fischler [1] OV L 198, 22.7.1991., 1. lpp. [2] OV L 255, 1.10.1994., 84. lpp. [3] OV L 25, 2.2.1993., 5. lpp. -------------------------------------------------- PIELIKUMS VI pielikuma C sadaļu Regulai (EEK) Nr. 207/93, kas grozīta ar Komisijas (EK) Nr. 468/94 [1], groza šādi: - no apakšiedaļas C.1.1. svītro šādu produktu: cigoriņi , - apakšiedaļai C.1.1. aiz "Malpīgija" pievieno šādus produktus: žāvētu banānu pulveris | (Musa L.), | ērkšķogas | (Ribes crispa L.), | žāvētu zemeņu pulveris | (Fragaria L.), | žāvētas avenes | (Ribus idaeus L.), | žāvētas jāņogas | (Ribes rubrum L.), | - apakšiedaļu C.1.2. ar nosaukumu "Ēdamās garšvielas un garšaugi" aizstāj ar šādu: "C.1.2. | Ēdamās garšvielas un garšaugi | –", | - apakšiedaļā C.2.3. produktu "Etiķis, kas nav no vīna iegūts etiķis" svītro. [1] OV L59, 3.3.,1994., 1. lpp. --------------------------------------------------